6633 



ΕΦΗΜΕΡΙΣ ΤΗΣ ΚΥΒΕΡΝΗΣΕΗΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

9 ΑΥΓΟΥΣΤΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

516 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 95580/8906/22.11.88 Κοινής Απόφασης 
Υπουργών Εσωτερικών χαι Οικονομικών σχετικά με τον καθορι¬ 
σμό αποζημίωσης του προσωπικού του μηχανικού εξοπλισμού 
των Νομαρχιακών Ταμείων, κινουμένου για εκτέλεση υπηρεσίας 1 
Λειτουργία συλλογικών οργάνων Οργανισμού Ελληνικών Γεωργι¬ 
κών Ασφαλίσεων (ΕΛ.Γ.Α.) και αποζημίωση μελών αυτών .. 2 


Σύσταση ομάδων εργασίας στην Γ.Γ.Ν. Γενιάς. 3 

Καθορισμός ναυλολογίου μεταξύ των λιμένων Αργοστολιού - Σχοι- 

ναρίου . 4 

Έγκριση κανονισμού υδροληψίας Βιομηχανικών Περιοχών. 5 

Συγκρότηση Τεχνικού Συμβουλίου στο Ταχυδρομικό Ταμιευτή¬ 
ριο . 6 

Σύσταση ίδιου νομικού προσώπου στο Ν. Εύβοιας με το όνομα 
«ΣΧΟΛΙΚΗ ΕΠΙΤΡΟΠΗ ΤΟΥ ΔΗΜΟΤΙΚΟΥ ΣΧΟΛΕΙΟΥ 

ΣΤΑΥΡΟΥ. 7 

Σύσταση ίδιου νομικού προσώπου στο Ν. Εύβοιας με το όνομα 
«ΣΧΟΛΙΚΗ ΕΠΙΤΡΟΠΗ ΚΑΛΛΙΑΝΟΥ ΔΗΜΟΤΙΚΟΥ» ... 8 
Σύσταση στο Ν. Λασιθίου Κοινοτικού Νομικού Προσώπου με την 
επωνυμία «Σχολική Επιτροπή Δημοτικού Σχολείου Μύθων» . 9 
Σύσταση στο Ν. Λασιθίου Κοινοτικού Νομικού Προσώπου με την 
επωνυμία «Σχολική Επιτροπή Δημοτικού Σχολείου Βουλισμέ- 

νης.10 

Σύσταση στο Ν. Λασιθίου Νομικού Προσώπου με την επωνυμία 

«Σχολική Επιτροπή ΤΕΛ και ΤΕΣ Νεαπόλεως» .11 

Σύσταση στο Ν. Λασιθίου Δημοτικού Νομικού Προσώπου με την 
επωνυμία «Σχολική Επιτροπή Γυμνασίου - Λυκείου Νεαπό¬ 
λεως» .12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2033096/3766/0022 (1) 


Τροποποίηση της 95580/8906/22.11.88 Κοινής Απόφασης Υπουρ¬ 
γών Εσωτερικών και Οικονομικών σχετικά με τον καθορισμό απο¬ 
ζημίωσης του προσωπικού του μηχανικού εξοπλισμού των Νομαρ¬ 
χιακών Ταμείων, κινουμένου για εκτέλεση υπηρεσίας. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΟΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 23 του Ν. 1735/1987 
«Προσλήψεις στο δημόσιο τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις». 

2. Την 3532/7072/15.1.1988 απόφασή μας για τον καθορισμό 
αποζημίωσης του προσωπικού του μηχανικού εξοπλισμού των νομαρ¬ 
χιακών ταμείων που κινείται για εκτέλεση υπηρεσίας (ΦΕΚ 51/ 


2.2.1988, τεύχος Β’), όπως τροποποιήθηκε με την αριθμ. 95580/ 
8906/22.11.88 όμοια. 

3. Την 28470/27.4.1990 κοινή απόφαση του Πρωθυπουργού και 
του Υπουργού Εσωτερικών για την ανάθεση αρμοδιοτήτων στον Υφυ¬ 
πουργό Εσωτερικών Νικόλαο Κλείτο (ΦΕΚ 291/27.4.1990 τ.Β'). 

4. Την Υ.1035/1031336/820/0006/27.4.90 κοινή απόφαση 
του Πρωθυπουργού και του Υπουργού Οικονομικών για την ανάθεση 
αρμοδιοτήτων στον Υφυπουργό Οικονομικών Παναγιώτη Δελημήτσο, 
αποφασίζουμε: 

Αντικαθιστούμε την παρ. 1 της αριθμ. 95580/8906/22.11.1988 
απόφασής μας, από την ημερομηνία έναρξης ισχύος της παρούσας ως 

ίξής: 

1. Στους υπαλλήλους των Νομαρχιακών Ταμείων, που απασχολού¬ 
νται στο μηχανικό εξοπλισμό, δηλαδή οδηγούς αυτοκινήτων - οχημά¬ 
των και πάσης φύσεως μηχανημάτων, χειριστές και τεχνίτες, που εμπί¬ 
πτουν στις διατάξεις της παρ. 4 του άρθρου 23 του Ν. 1735/1987, και 
για τους οποίους με απόφαση του Προϊσταμένου της Υπηρεσίας τους, 
ορίζεται ως έδρα ο συγκεκριμένος τόπος παροχής εργασίας (μηχανή¬ 
ματα, εργοτάξια κλπ.) όπου οφείλουν να ευρίσκονται με δική τους φρο¬ 
ντίδα - εφόσον δεν διατίθεται από την Υπηρεσία μεταφορικό μέσο - κατά 
την έναρξη του ωραρίου εργασίας, και να αποχωρούν μετά τη λήξη αυ¬ 
τού, θα καταβάλλεται αποζημίωση, σύμφωνα με την παράγραφο 4 του 
άρθρου 23 του Ν. 1735/87 κλιμακούμενη ανάλογα με την απόσταση 
του τόπου παροχής εργασίας (έδρα των υπαλλήλων αυτών) από την 
έδρα της Υπηρεσιακής τους Μονάδας ως εξής: 

α. Για αποστάσεις μέχρι 30 χιλιόμετρα από την έδρα της Υπηρεσια¬ 
κής τους Μονάδας μέχρι τον τόπο εργασίας, θα χορηγείται αποζημίωση 
η οποία θα υπολογίζεται ανάλογα με την χιλιομετρική απόσταση του τό¬ 
που εργασίας από την Υπηρεσιακή Μονάδα και αντίστροφα, με 11 δρχ. 
ανά χιλιόμετρο, ανεξάρτητα από το μεταφορικό μέσο μετάβασης και 
επιστροφής (Ι.Χ. ή μέσο μαζικής μεταφοράς), ή ποσό 300 δραχμών. 

β. Για αποστάσεις άνω των 30 χιλιομέτρων, από την έδρα της Υπη¬ 
ρεσιακής τους Μονάδας μέχρι τον τόπο εργασίας, θα χορηγείται αποζη¬ 
μίωση η οποία θα υπολογίζεται ανάλογα με τη χιλιομετρική απόσταση 
του τόπου εργασίας από την Υπηρεσιακή Μονάδα και αντίστροφα, με 
11 δρχ. ανά χιλιόμετρο, ανεξάρτητα από το μεταφορικό μέσο μετάβα¬ 
σης και επιστροφής, καθώς και ποσό 1.500 δρχ. για κάθε ημέρα εργα¬ 
σίας. 

γ. Οι ανωτέρω αποζημιώσεις και τα (αντίστοιχα ποσά θα χορηγού¬ 
νται όταν δεν διατίθεται από την υπηρεσία μεταφορικό μέσο. 

δ. Στο πιό πάνω προσωπικό, που δεν εμπίπτει στις διατάξεις περί των 
δαπανών κινήσεως των τακτικών πολιτικών δημοσίων υπαλλήλων, θα 
χορηγούνται οι ανωτέρω αποζημιώσεις και τα αντίστοιχα ποσά, ανε¬ 
ξάρτητα εάν το εν λόγω προσωπικό παραμένει στον τόπο εργασίας του. 

2. Κατά τα λοιπά ισχύουν οι διατάξεις της αριθμ. 95580/8906/ 
22.11.88 και 3532/7072/15.1.88 απόφασής μας, εκτός της παρα¬ 
γράφου 4 του διατακτικού μέρους αυτής, η οποία έχει ήδη καταργηθεί. 

3. Η ισχύς της παρούσης άρχεται από δημοσιεύσεώς της στην Εφη¬ 
μερίδα της Κυβερνήσεως. 

Η παρούσα απόφαση να δημοσιευθεί στην Είφημερίδα της Κυβερνήσεως. 

Αθήνα, 24 Ιουλίου 1990 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

ΝΙΚΟΛΑΟΣ ΚΛΕΙΤΟΣ ΠΑΝΑΓΙΩΤΗΣ ΔΕΛΗΜΗΤΣΟΣ 

- 4 - 

Αριθ. 2037519/4332/0022 (2) 

Λειτουργία συλλογικών οργάνων Οργανισμού Ελληνικών Γεωργικών 
Ασφαλίσεων (ΕΛ.Γ.Α.) και αποζημίωση μελών αυτών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΓΕΩΡΓΙΑΣ 

1. Έχοντας υπόψη: 

α) Τις διατάξεις του άρθρου 18 του Ν. 1505/1984 «αναδιάρθρωση 
του μισθολογίου Προσωπικού Δημοσίας Διοίκησης και άλλες συναφείς 
διατάξεις» όπως τροποποιήθηκε με το άρθρο 8 του Ν. 1810/1988 «για 
τη συμπλήρωση και βελτίωση του Ν. 1505/1984 και άλλες διατά¬ 
ξεις». 

β) Τις διατάξεις του άρθρου μόνου παρ. 2 του Π.Δ. 492/1984 «πε¬ 
ριορισμός συναρμοδιοτήτων κατά την έκδοση διοικητικών πράξεων σε 
αντικείμενα αρμοδιότητας Υπουργείου Προεδρίας της Κυβέρνησης και 
λοιπών Υπουργείων». 

γ) Τις διατάξεις των άρθρων 1, 6, 7, 8 και 9 του Ν. 1790/1988 
«Οργάνωση και λειτουργία Οργανισμού Ελληνικών Γεωργικών Ασφα¬ 
λίσεων και άλλες διατάξεις» και 

δ) Την αρ. 79/80.12.89 απόφαση του Διοικητικού Συμβουλίου του 
ΕΛΓΑ. 

ε) Την αριθ. Υ1035/1031336/820/27.4.90 απόφαση του Πρω¬ 
θυπουργού και του Υπουργού Οικονομικών, αποφασίζουμε: 

Καθορίζουμε τον αριθμό των κατά μήνα συνεδριάσεων των συλλογι¬ 
κών οργάνων (Επιτροπών Προμηθειών και Παραλαβών) του Οργανι¬ 
σμού Ελληνικών Γεωργικών Ασφαλίσεων (ΕΛ.Γ.Α.) (ΚΝΠΙΔ), την 
διάρκεια σε ώρες της κάθε συνεδρίασης, τον χρόνο πραγματοποίησης 
αυτών, ως και το ύψος της αποζημίωσης των ιδιωτών - μελών κατά συ¬ 
νεδρίαση, ως κατωτέρω: 

ΟΡΓΑΝΙΣΜΟΣ ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙΣΕΩΝ 
(ΕΛΓΑ). 

α. Επιτροπή Προμηθειών: 

Αριθμός συνεδριάσεων πέντε (5) κατά μήνα, πέντε (5) ώρες η διάρ¬ 
κεια κάθε συνεδρίασης, εκτός του ωραρίου εργασίας, ύψος αποζημίω¬ 
σης ιδιωτών μελών τρεις χιλιάδες (3.000) δρχ. κατά συνεδρίαση ανε¬ 
ξάρτητα από τον χρόνο πραγματοποίησης της συνεδρίασης (εντός ή 
εκτός του ωραρίου εργασίας) και τη διάρκειά της. 

β. Επιτροπή Παραλαβών: 

Αριθμός συνεδριάσεων πέντε (5) κατά μήνα, πέντε (5) ώρες η διάρ¬ 
κεια κάθε συνεδρίασης, εκτός του ωραρίου εργασίας, ύψος αποζημίω¬ 
σης ιδιωτών μελών τρεις χιλιάδες (3.000) δρχ. κατά συνεδρίαση ανε¬ 
ξάρτητα από το χρόνο πραγματοποίησης της συνεδρίασης (εντός ή 
εκτός του ωραρίου εργασίας) και τη διάρκειά της. 

3. Ορίζουμε την αποζημίωση του Προέδρου και μελών ως και του 
Γραμματέα των ανωτέρω Επιτροπών στο ένα πεντηκοστό (1/50) του 
βασικού μισθού του κλιμακίου 23 για κάθε ώρα απασχόλησης, πέραν 
από το κανονικό ωράριο εργασίας, διατηρουμένων και ως προς τούτους 
των περιορισμών του άρθρου 3 του Ν. 1256/82. 

Η απόφαση αυτή ισχύει από την ημερομηνία δημοσίευσής της στην 
Εφημερίδα της Κυβέρνησης. 

Αθήνα, 24 Ιουλίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΓΕΩΡΓΙΑΣ 

ΠΑΝΑΓ. ΔΕΛΗΜΗΤΣΟΣ ΜΙΧ. ΠΑΠΑΚΩΝΣΤΑΝΤΙΝΟΥ 


Αριθ. 2049209/5549/0022 (3) 

Σύσταση ομάδων εργασίας στην Γ.Γ.Ν. Γενιάς. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΠΟΛΙΤΙΣΜΟΥ 

Έχοντες υπόψη: 

1. Το Ν. 1558/85 «Κυβέρνηση και Κυβερνητικά Όργανα» (ΦΕΚ 
137/85, τεύχος Α’). 

2. Το άρθρο 9 του Προεδρ. Δ/τος 274/89 «Οργάνωση υπηρεσιών 
Γενικής Γραμματείας Νέας Γενιάς (ΦΕΚ 130/22.5.1989, τεύχος Α'). 

3. Το άρθρο 18 του Νόμου 1505/84, όπως αυτό τροποποιήθηκε και 
συμπληρώθηκε με το άρθρο 8 του Νόμου 1810/88. 

4. Το άρθρο 3 παράγρ. 4 του Ν. 1160/81. 

5. Το Προεδρικό Διάταγμα 492/84 (ΦΕΚ 175/84). 

6. Την αριθμ. Υ 1022/ΥΠΠΟ/ΓΝΟΣ/20.4.1990 κοινή απόφαση 
του Πρωθυπουργού και Υπουργού Πολιτισμού, με την οποία ανατέθηκε 
η άσκηση αρμοδιοτήτων των Υπηρεσιών της Γενικής Γραμματείας 
Νέας Γενιάς στην Υφυπουργό Πολιτισμού Φάννη Πάλλη - Πετραλιά 
(ΦΕΚ 286/90, τεύχ. Β’). 

7. Την ανάγκη συστάσεως ομάδων εργασίας στην Γ.Γ.Ν. Γενιάς 
τόσο από μονίμους υπαλλήλους της υπηρεσίας αυτής, όσο και από απε- 
σπασμένους σε αυτή υπαλλήλους από άλλες Δημόσιες υπηρεσίες λόγω 
ελλείψεως εμπείρου προσωπικού στα Διοικητικά, Οικονομικά και λοιπά 
θέματα, με σκοπό να προτείνουν τρόπους και μεθόδους σε καίρια και 
σοβαρά θέματα που απασχολούν σήμερα τους Νέους. 

8. Την αρ. Υ. 1035/1031336/820/27.4.90 κοινή απόφαση του 
Πρωθυπουργού και Υπουργού Οικονομικών σχετική με ανάθεση αρμο¬ 
διοτήτων Υπουργ. Οικονομικών στους Υφυπουργούς Οικονομικών, 
αποφασίζουμε: 

1. Συνιστούμε τις πιό κάτω ομάδες εργασίας, οι οποίες θα λειτουργή¬ 
σουν στα πλαίσια και σύμφωνα με το άρθρο 9 του νέου οργανισμού της 
Γενικής Γραμματείας Νέας Γενιάς (Π.Δ/μα 274/89), ήτοι: 

α) Ομάδα εργασίας για την μελέτη, σύνταξη και εισήγηση ενός νέου, 
σύγχρονου και ευέλικτου οργανισμού, που θα ανταποκρίνεται αποτελε¬ 
σματικά στην προώθηση καινοτόμων πρωτοβουλιών και ενεργειών, 
μπροστά στις αυξημένες και νέες απαιτήσεις της Νέας Γενιάς, δεδομέ¬ 
νου ότι στον υφιστάμενο οργανισμό έχουν παρατηρηθεί από υπηρεσια¬ 
κούς παράγοντες, ατέλειες και ελλείψεις, οι οποίες δημιουργούν προ¬ 
βλήματα στην ομαλή λειτουργία της Γενικής Γραμματείας Νέας Γε¬ 
νιάς. 

β) Ομάδα εργασίας, της οποίας έργο θα είναι η μελέτη, σύνταξη και 
εισήγηση ενός νέου, σύγχρονου και ευέλικτου οργανισμού, που θα αντα- 
ποκρίνεται αποτελεσματικά στην προώθηση καινοτόμων πρωτοβου¬ 
λιών και ενεργειών, μπροστά στις αυξημένες και νέες απαιτήσεις της 
Νέας Γενιάς, δεδομένου ότι στον υφιστάμενο οργανισμό έχουν παρατη¬ 
ρηθεί από υπηρεσιακούς παράγοντες, ατέλειες και ελλείψεις, οι οποίες 
δημιουργούν προβλήματα στην ομαλή λειτουργία της Γενικής Γραμμα¬ 
τείας Νέας Γενιάς. 

β) Ομάδα εργασίας, της οποίας έργο θα είναι η μελέτη και εισήγηση 
για τα αίτια που οδηγούν σήμερα τους νέους στα ναρκωτικά, καθώς και 
προτάσεις προκειμένου να εξευρεθούν αποτελεσματικοί τρόποι και μέθο¬ 
δοι αντιμετωπίσεως της ροπής αυτής των νέων στην μάστιγα των ναρ¬ 
κωτικών. 

γ) Ομάδα εργασίας, για τον εντοπισμό, ανάλυση, μελέτη, κωδικοποί¬ 
ηση και τελική διατύπωση εισηγήσεων, προτάσεων και ρυθμίσεως θε¬ 
μάτων που έχουν σχέση με την στρατευμένη ελληνική νεολαία, ως και 
συγκέντρωση, κωδικοποίηση και μελέτη τρόπων αξιοποίησης μέτρων 
που προωθούν διάφοροι φορείς στην Ελλάδα και στο εξωτερικό με στόχο 
την βελτίωση των συνθηκών ζωής των νέων στρατευμένων. Τέλος αντι¬ 
κείμενο της ομάδος εργασίας θα είναι και η μόνιμη συνεργασία με τις 
αρμόδιες υπηρεσίες του Υπουργείου Εθνικής "Αμυνας, τηρώντας πιστά 
τις εκάστοτε ισχύουσες πάγιες διαταγές που καθορίζουν τα πλοιίσια συ- 
νεργασίοις στο χώρο των στρατευμένων νέων. 

2. Η διάρκεια των οινωτέρω ομάδων εργασίοις ορίζεται ετήσια από 
την ημερομηνία συγκροτήσεώς των, δυνοιμένων να παραταθούν, σε πε¬ 
ρίπτωση κατά την οποία δεν έχουν ολοκληρώσει το έργο τους στην προ¬ 
θεσμία αυτή, ή να λήξουν πριν την διάρκεια του ενός έτους, οσάκις αυτές 
ολοκληρώσουν το έργο τους ή εφ’ όσον κριθούν ότι η απόδοσή τους είναι 
ανεπαρκής. 

3. Τα μέλη των ομάδων αυτών θα αποτελούνται από πέντε (5) έως 
επτά (7) άτομα μόνιμους ή απεσπασμένους υπαλλήλους της Γενικής 

Γραμματείας Νέας Γενιάς και θα ορίζονται με απόφαση του Γενικού 
Γραμματέα Νέας Γενιάς. 

4. Οι πιό πάνω ομάδες εργασίας θα προσφέρουν τις υπηρεσίες τους 
εκτός του κανονικού ωραρίου εργασίας και θα αμείβονται σύμφωνα με 
το άρθρο 18 του νόμου 1505/84, όπως αυτό τροποποιήθηκε και συ¬ 
μπληρώθηκε με το άρθρο 8 του νόμου 1810/88. 

5. Ο αριθμός των συνεδριάσεων ορίζεται σε οκτώ (8) μηνιαίους και η 
διάρκεια εκάστης συνεδρίασης, μέχρι πέντε (5) ώρες. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 24 Ιουλίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΠΑΝΑΓ. ΔΕΛΗΜΗΤΣΟΣ ΦΑΝΝΗ ΠΑΛΛΗ - ΠΕΤΡΑΔΙΑ 
- φ - 

Αριθ. 1321.1/11/90 (4) 

Καθορισμός ναυλολογίου μεταξύ των λιμένων Αργοστολιού - Σχοινα- 

ρίου. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το από 11.4.90 ΤΗΛ/ΜΑ συμπλοιοκτησίας «ΙΟΝΙΟΝ». 

β) Το αριθμ. 14/28.6.90 πρακτικό της Γνωμοδοτικής Επιτροπής 
Ακτοπλοϊκών Συγκοινωνιών. 

γ) Τις διατάξεις του άρθρου 178 ΝΔ 187/73 «περί ΚΔΝΔ». 

Την αρ. Τ 1086/90 απόφαση του Πρωθυπουργού για τον καθορι¬ 
σμό αρμοδιοτήτων, αποφασίζουμε: 

1. Καθορίζουμε ναύλους επιβατών και οχημάτων μεταξύ των λιμέ¬ 
νων ΑΡΓΟΣΤΟΛΙΟΥ - ΣΧΟΙΝΑΡΙΟΥ ως εξής: 

ΕΠΙΒΑΤΕΣ ΟΧΗΜΑΤΑ 
Γ’ ΘΕΣΗ Α’ και Β’ κατ. Φ/Γ αναμ. 


ΑΡΓΟΣΤΟΛΙ (ΚΕΦ)- 

ΣΧΟΙΝΑΡΙ (ΖΑΚ) 529 2482 3347 592 


2. Η ισχύς της Απόφασης αρχίζει από την δημοσίευσή της στην Εφη¬ 
μερίδα της Κυβέρνησης. 

Πειραιάς, 20 Ιουλίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

-φ- 

Αριθ. Φ8/Οικ. 14885/366 (5) 

Έγκριση κανονισμού υδροληψίας Βιομηχανικών Περιοχών. 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπ’ όψη: 

1. Τις διατάξεις: 

α) Του Ν. 1739/87 «Διαχείριση των υδατικών Πόρων». 

β) Του Ν. 4458/65 «περί Βιομηχανικών Περιοχών» όπως τροπο¬ 
ποιήθηκε από τον Ν. 742/77 περί τροποποιήσεως και συμπληρώσεως 
του Ν. 4458/65. 

γ) Του Ν. 1116/81 «Για την παροχή κινήτρων ενισχύσεως της περι¬ 
φερειακής και οικονομικής ανάπτυξης της χώρας και την ρύθμιση συνα¬ 
φών θεμάτων» και ειδικώτερα το άρθρο 26 αυτού. 

δ) του Ν. 1558/86 «Κυβέρνηση και Κυβερνητικά όργανα». 

ε) του Π.Δ. 229/89 και 396/89 «Περί συστάσεως και οργανώσεως 
της Γενικής Γραμματείας Βιομηχανίας». 

στ) του Π.Δ. 256/89 «Περί αδείας χρήσεως νερού». 

2. Την Υ1074/90 απόφαση του Πρωθυπουργού και Υπουργού ΒΕΤ 
ανάθεση αρμοδιοτήτων στον Υφυπουργό ΒΕΤ Βασ. Μαντζώρη». 

3. Το 14580/4.7.90 έγγραφο της Δ/νσης Υδάτινου Δυναμικού και 
Φυσικών Πόρων του ΥΒΕΤ. 

Α) Εγκρίνουμε τον Κανονισμό Υδροληψίας των Βιομηχανικών Πε¬ 
ριοχών που μας εστάλη με το 12782/18.6.90 έγγραφο της ΕΤΒΑ, 


υπογεγραμμένο από τον Διοικητή και τους Υποδιοικητές της ΕΤΒΑ και 
που ρυθμίζει θέματα χορήγησης νερού σε Βιομηχανικές και Βιοτεχνικές 
Μονάδες που εγκαθίστανται σε Βιομηχανικές Περιοχές. 

Β) ΚΑΝΟΝΙΣΜΟΣ ΥΔΡΟΛΗΨΙΑΣ 
Άρθρο Ιο 
ΓΕΝΙΚΑ 

1. Ο παρών Κανονισμός Υδροληψίας αφορά τη χορήγηση νερού σε 
βιομηχανίες που εγκαθίστανται στις Βιομηχανικές Περιοχές (ΒΙ.ΠΕ.) 
της Ελληνικής Τράπεζας Βιομηχανικής Αναπτύξεως (ΕΤΒΑ Α.Ε.). 

2. Ο παρών κανονισμός είναι αναπόσπαστο και εξειδικευμένο τμήμα 
του κανονισμού λειτουργίας όλων ανεξαιρέτως των ΒΙ.ΠΕ., τηρούμε¬ 
νων των επιφυλάξεων των παραγράφων 4 και 7 του παρόντος άρθρου. 

3. Η ΕΤΒΑ Α.Ε. θα προμηθεύει νερό μόνο βάσει υδρομέτρων τα 
οποία υποχρεούται να διαθέτει στους καταναλωτές, που θα ονομάζονται 
και συνδρομητές, κατά την υπογραφή των Συμβολαίων συνδρομής. 

4. Η ΕΤΒΑ Α.Ε. δικαιούται, σύμφωνα με τον Ν. 742/77 να μεταβι¬ 
βάζει τα εκ του παρόντος κανονισμού απορρέοντα δικαιώματα και υπο¬ 
χρεώσεις της σε τρίτο φορέα. Όπου στον παρόντα κανονισμό αναφέρεται 
η ΕΤΒΑ Α.Ε., νοείται διαζευκτικά και ο εν λόγω φορέας. 

5. Η ΕΤΒΑ Α.Ε. υποχρεούται να συντηρεί κανονικά τις εγκαταστά¬ 
σεις άντλησης και διανομής νερού και γενικά να επιβλέπει την σωστή 
και άρτια λειτουργία του δικτύου. 

6. Η ΕΤΒΑ Α.Ε. δεν υποχρεούται να παρέχει νερό καλλίτερης ποιό¬ 
τητας από το νερό των τοπικών πηγών υδροληψίας ή των πηγών από 
τις οποίες οι αρμόδιες αρχές έχουν επιτρέψει την υδροληψία. Η ΕΤΒΑ 
Α.Ε. δεν ευθύνεται για την μεταβολή της ποιότητας του νερού που δεν 
οφείλεται στο δίκτυο και στις ηλεκτρομηχανολογικές εγκαταστάσεις 
της. Σαν μεταβολή ποιότητας δεν νοείται η προσθήκη χημικών ουσιών 
(π.χ. Χλωρίου) που επιβάλλεται από τους ισχύοντες υγειονομικούς κα¬ 
νονισμούς, Κάθε συνδρομητής που έχει ειδικές ποιοτικές ανάγκες σε 
νερό οφείλει να τις εξασφαλίζει δι’ ιδίων τεχνικών μέσων και με δαπάνες 
του. 

7. Εάν το νερό ύδρευσης παρέχεται από τους Οργανισμούς Τοπικής 
Αυτοδιοίκησης ή από τρίτο εν γένει Νομικό Πρόσωπο κατά τα διαλαμ¬ 
βανόμενα στην παράγραφο 4 του παρόντος άρθρου, το οποίο διαθέτει 
ίδιο κανονισμό ύδρευσης, ισχύει ο κανονισμός του εν λόγω φορέα υδρο- 
δότησης, εκτός αν άλλως ορισθεί, κατά τις διατάξεις της Νομοθεσίας 
περί Βιομηχανικών Περιοχών. 

8. Η ΕΤΒΑ Α.Ε. εξασφαλίζει το νερό των ΒΙ.ΠΕ., ως φορέας διανο¬ 
μής νερού, ύστερα από σχετική άδεια χρήσης νερού ή και εκτέλεση έρ¬ 
γου αξιοποίησης υδατικών πόρων του Ν. 1739/87 άρθρο 8 και 9 (Π.Δ. 
256/89 και κοινή Υπουργική Απόφαση με Α.Π. Φ.16/5813/ 
17.5.89). Η άδεια αυτή εκδίδεται, ύστερα από υποβολή αίτησης, από 
τις κεντρικές ή νομαρχιακές υπηρεσίες του Υ.Β.Ε.Τ. ανάλογα με την 
έκταση της ΒΙ.ΠΕ. 

Άρθρο 2ο 

ΕΣΩΤΕΡΙΚΕΣ ΥΔΡΑΥΛΙΚΕΣ ΕΓΚΑΤΑΣΤΑΣΕΙΣ 

1. Οι εσωτερικές υδραυλικές εγκαταστάσεις εκτελούνται με ευθύνη 
των εγκατεστημένων επιχειρήσεων σύμφωνα με τους υφιστάμενους κα¬ 
νονισμούς εσωτερικών υδραυλικών εγκαταστάσεων. 

2. Η ΕΤΒΑ Α.Ε. δικαιούται να προβαίνει σε έλεγχο των εσωτερικών 
υδραυλικών εγκαταστάσεων των υδροδοτουμένων. Σε περίπτωση που η 
Υπηρεσία της ΕΤΒΑ Α.Ε. διαπιστώσει διαρροή, καλείται κατ’ αρχήν ο 
συνδρομητής να την επισκευάσει εντός εύλογης προθεσμίας. Εάν ο συν¬ 
δρομητής δεν συμμορφωθεί, η ΕΤΒΑ Α.Ε. δικαιούται να διακόψει την 
ύδρευση, μετά από έγγραφη ειδοποίηση. Εάν ο συνδρομητής έχει αδρα- 
νοποιήσει τις παραγωγικές του εγκαταστάσεις ή η διαρροή εκδηλώνεται 
σε μη εργάσιμη ώρα, η υπηρεσία της ΕΤΒΑ Α.Ε. δικαιούται, κατά την 
κρίση της, να διακόψει την παροχή νερού χωρίς προειδοποίηση. 

Άρθρο 3ο 

ΕΓΚΑΤΑΣΤΑΣΗ ΥΔΡΟΜΕΤΡΩΝ 

1. Απαγορεύεται η υδροληψία εάν δεν παρεμβάλλεται υδρόμετρο, 
εκτός και αν υπάρχει, για ειδικούς λόγους, έγγραφη άδεια της ΕΤΒΑ 
Α.Ε. Το υδρόμετρο πρέπει να είναι κατασκευασμένο σύμφωνα με τους 
ισχύοντες κανονισμούς. 

2. Εάν οι αιτούμενες παροχές είναι μεγάλες, είναι δυνατόν να εγκα¬ 
τασταθούν πολλαπλά υδρόμετρα. 

3. Η εγκατάσταση των υδρομέτρων γίνεται από τους συνδρομητές 
υπό την εποπτεία της ΕΤΒΑ Α.Ε. Εάν η εγκατάσταση γίνει από συνερ¬ 
γείο της ΕΤΒΑ Α.Ε., οι δαπάνες επιβαρύνουν τον συνδρομητή. 


4. Η αγορά των υδρομέτρων γίνεται από την ΕΤΒΑ Α.Ε. και η κυ- 
ριότητά τους παραμένει σ’ αυτήν. Η δαπάνη αγοράς των υδρομέτρων ει- 
σπράτεται από τον συνδρομητή ως τέλος σύνδεσης. Η ΕΤΒΑ Α.Ε. μπο¬ 
ρεί να επιτρέψει την αγορά του υδρομέτρου απ’ ευθείας από τον συνδρο- 
μητή. 


5. Απαγορεύεται η επέμβαση επί των υδρομέτρων. Μόνο σε περί¬ 
πτωση επείγουσας βλάβης, και κατόπιν αδείας της ΕΤΒΑ Α.Ε., επιτρέ¬ 
πεται η επέμβαση επί των υδρομέτρων. Στην περίπτωση αυτή κάθε δα¬ 
πάνη αντικατάστασης ή συντήρησης επιβαρύνει τον συνδρομητή. 

6. Τα υδρόμετρα τοποθετούνται σε χώρο προστατευμένο και επισκέ- 
ψιμο από το προσωπικό της ΕΤΒΑ Α.Ε. 

Άρθρο 4ο 

ΣΥΝΤΗΡΗΣΗ ΚΑΙ ΕΛΕΓΧΟΣ ΥΔΡΟΜΕΤΡΩΝ 

1. Όλα τα υδρόμετρα πρέπει να είναι σφραγισμένα από την ΕΤΒΑ 
Α.Ε. 

2. Εάν υπάλληλος της ΕΤΒΑ Α.Ε., για μια επιδιόρθωση ή έλεγχο 
του υδρομέτρου, υποχρεωθεί ν’ αφαιρέσει τη σφραγίδα, ο συνδρομητής 
υποχρεούται, πριν από την αναχώρηση του υπαλλήλου αυτού, να βεβαι¬ 
ωθεί ότι οι σφραγίδες τοποθετήθηκαν και πάλι. 

3. Οι δαπάνες συντήρησης ή επισκευής των υδρομέτρων βαρύνουν 
τους συνδρομητές. Η συντήρηση και επισκευή των υδρομέτρων γίνεται 
με ευθύνη της ΕΤΒΑ Α.Ε. 

4. Τα δύο συμβαλλόμενα μέρη έχουν κάθε στιγμή το δικαίωμα να 
ελέγχουν τα υδρόμετρα. Εάν ο έλεγχος γίνει κατ’ απαίτηση του συνδρο¬ 
μητή και το υδρόμετρο βρεθεί ότι είναι εντός των ορίων των ανοχών, η 
δαπάνη ελέγχου βαρύνει τον συνδρομητή. 

5. Εάν το υδρόμετρο είναι ελλατωματικό, η πραγματική πραγματο- 
ποιηθείσα υπολογίζεται από την ΕΤΒΑ Α.Ε. βάσει ιστορικών στοιχείων. 

Άρθρο 5ο 

ΤΙΜΟΛΟΓΗΣΗ ΥΔΑΤΟΣ 

1. Η τιμή πώλησης του κυβικού μέτρου (πι 3 ) ύδατος καθορίζεται ανά 
εξάμηνο, την 1η Ιανουάριου και την 1η Ιουλίου κάθε έτους. 

2. Το κόστος άντλησης ανά (πι 3 ) υπολογίζεται λαμβάνοντας υπόψη 
τις λειτουργικές δαπάνες άντλησης νερού, τις δαπάνες αποσβέσεων, τις 
δαπάνες συντήρησης του εξοπλισμού, καθώς και τη θεωρητική μέση ει¬ 
δική κατανάλωση νερού της περιοχής, που είναι 2.3 ηι 3 /στρέμμα και 
ημέρα. Η θεωρητική μέση ειδική κατανάλωση νερού της ΒΙ.ΠΕ. δύνα- 
ται να αναπροσαρμόζεται με αποφάσεις της ΕΤΒΑ Α.Ε. 

3. Επειδή το νερό θεωρείται και είναι φυσικός πόρος εν ανεπαρκεία, 
υποχρεώνονται οι συνδρομητές να εξαντλούν τις δυνατότητες ανακύ¬ 
κλωσης νερού και να κάνουν την μέγιστη δυνατή οικονομία στην κατα¬ 
νάλωση του νερού. Στους μεγάλους καταναλωτές ή σε όσους έχουν αυ¬ 
ξημένη ειδική κατανάλωση, σύμφωνα με όσα αναφέρονται στις παρα¬ 
γράφους 4 και 5 του παρόντος άρθρου, επιβάλλεται διαφορικό αυξημένο 
τιμολόγιο. 

4. Η τιμή πώλησης ανά πι 3 καθορίζεται από το κόστος άντλησης και 
τον συντελεστή πολιτικής νερού. Η τιμή πώλησης αυξάνεται προοδευ¬ 
τικά αυξανομένης της απόλυτης κατανάλωσης της βιομηχανίας. Όταν 
αυξάνεται η ειδική κατανάλωση της βιομηχανίας (πι 3 /στρέμμα και 
ημέρα), επιβάλλεται πρόσθετος συντελεστής προσαύξησης. Η μέθοδος 
επιβάρυνσης είναι ενιαία για όλες τις ΒΙΠΕ, αλλά τα όρια κατανάλωσης 
βάσει των οποίων επιβάλλονται οι ποσοτικές επιβαρύνσεις είναι διαφο¬ 
ρετικά ανάλογα με τις διαθέσιμες ποσότητες νερού για κάθε ΒΙΠΕ και 
ορίζονται με απόφαση της ΕΤΒΑ Α.Ε. 

5. Αναλυτικά, η ενιαία μέθοδος υπολογισμού της τιμής πώλησης του 
νερού στις ΒΙΠΕ έχει ως εξής: 


Α. ΚΟΣΤΟΣ ΝΕΡΟΥ 
Α. ΓΕΝΙΚΑ ΔΕΔΟΜΕΝΑ 


1. ΚΟΣΤΟΣ ΕΡΓΑΤΙΚΩΝ 

2. ΚΟΣΤΟΣ ΑΝΑΛΩΣΙΜΩΝ ΚΑΙ ΛΟΙΠΩΝ 

[Ε] 

ΔΡΧ/ΕΤ0Σ 

ΥΛΙΚΩΝ 

[Τ] 

ΔΡ/ΕΤ0Σ 

3. ΧΡΟΝΟΣ ΖΩΗΣ ΕΡΓΩΝ ΠΟΑ. ΜΗΧΑΝΙΚΟΥ 

[ΖΡΜ] 

ΧΡΟΝΙΑ 

4. ΧΡΟΝΟΣ ΖΩΗΣ ΕΡΓΩΝ ΜΗΧ. ΜΗΧΑΝΙΚΟΥ 

5. ΧΡΟΝΟΣ ΖΩΗΣ ΓΕΩΤΡΗΣΕΩΝ (ΥΔΡΟΦ. 

[ΖΗΜ] 

ΧΡΟΝΙΑ 

0ΡΙΖ.) 

[Ζ0] 

ΧΡΟΝΙΑ 

6. ΗΜΕΡΕΣ ΤΔΡΟΔΟΤΗΣΗΣ (ΕΤΗΣΙΩΣ) 

[Η] 

ΗΜΕΡΕΣ 

7. ΚΟΣΤΟΣ ΚΨΗ 

[ΚΗ] 

ΔΡΧ/ΚΨΗ 

8. ΕΤΗΣΙΟΣ ΣΥΝ/ΤΗΣ ΣΥΝΤΗΡ. ΕΡΓΩΝ ΠΜ 

[5ΡΜ] 

% 

9. ΕΤΗΣΙΟΣ ΣΥΝ/ΤΗΣ ΣΥΝΤΗΡ. ΕΡΓΩΝ ΜΜ 

[5ΗΜ] 

% 


β. ΔΕΔΟΜΕΝΑ ΒΙΠΕ 


1. ΚΟΣΤΟΣ ΕΡΓΩΝ ΠΟΛΙΤΙΚΟΥ ΜΗΧΑΝΙΚΟΥ 

[ΡΜ] 

ΕΚΑΤ. ΔΡΧ 

2. ΚΟΣΤΟΣ ΜΗΧΑΝΟΛΟΓΙΚΩΝ 

[ΗΜ] 

ΕΚΑΤ.ΔΡΧ. 

3. ΚΟΣΤΟΣ ΓΕΩΤΡΗΣΕΩΝ 

[0] 

ΕΚΑΤ. ΔΡΧ. 

4. ΜΑΝΟΜΕΤΡΙΚΟ ΥΨΟΣ ΛΕΙΤΟΥΡ. ΑΝΤΛΙΩΝ 

5. ΣΗΜΕΡΙΝΗ ΗΜΕΡΗΣΙΑ ΚΑΤΑΝΑΛΩΣΗ 

[Μ] 

πι ΣΥ 

ΝΕΡΟΥ 

6, ΗΜΕΡΗΣΙΑ ΚΑΤΑΝΑΛΩΣΗ ΝΕΡΟΥ ΤΕΛ. 

[<Μ 

πι3 

ΦΑΣΗΣ 

κι 

πι3 

7. ΕΙΔΙΚΗ ΚΑΤΑΝΑΛΩΣΗ ΝΕΡΟΥ ((^/ΕΚΤΑΣΗ) 

8. ΣΥΝΤΕΛΕΣΤΗΣ ΠΟΛΙΤΙΚΗΣ ΝΕΡΟΥ 

[ΕΚ] 

πι3/στρ./ημ. 

[Ρ] 


γ. ΚΟΣΤΟΛΟΓΗΣΗ ΝΕΡΟΥ ΒΙΠΕ 
Κν=Α+[5+Ε+Υ]*Κ)ί/ς))+Εν ΔΡΧ/πι 3 
όπου: 

Κν =ΚΟΣΤΟΣ ΑΝΤΛΗΣΗΣ ΝΕΡΟΥ 
Α “ΑΠΟΣΒΕΣΕΙΣ = ΡΜ/ΖΡΜ+ΗΜ/ΖΗΜ+Ο/ΖΟ ΔΡΧ/ΧΡ 

5 “ΣΥΝΤΗΡΗΣΗ = ΡΜ*5ΡΜ+ΗΜ*5ΗΜ ΔΡΧ/ΧΡ 

Ε “ΕΡΓΑΤΙΚΑ ΔΡΧ/ΧΡ 
Υ “ΥΛΙΚΑ ΔΡΧ/ΧΡ 

Εν “ΕΝΕΡΓΕΙΑΚΗ ΔΑΠΑΝΗ ΑΝΥΨΩΣΗΣ ΝΕΡΟΥ 
Οί,ς “ΚΑΤΑΝΑΛΩΣΕΙΣ ΝΕΡΟΥ (ΣΗΜΕΡΙΝΗ & ΤΕΛΙΚΗ ΦΑΣΗ) 
Β. ΧΡΕΩΣΗ ΝΕΡΟΥ 
Η τιμή πώλησης είναι ΤΠ—Κν * Ρ, όπου: 

ΤΠ Τιμή πώλησης (ΔΡΧ/γπ 3 ) 

Κν Κόστος άντλησης νερού (ΔΡΧ/πι 3 ) 

Ρ Συντελεστής πολιτικής νερού 

Σε κάθε ΒΙΠΕ με απόφαση της ΕΤΒΑ Α.Ε. καθορίζονται όρια μη¬ 
νιαίας κατανάλωσης (πι 3 ), μεταξύ των οποίων υπάρχει κλιμάκωση της 
τιμής του νερού. Ειδικότερα: 

ΜΗΝΙΑΙΑ ΚΑΤΑΝΑΛΩΣΗ (μ 3 ) ΕΠΙΒΑΡΥΝΣΗ ΤΙΜΗΣ 


Από Ο έως ΟΡΙΟ-1 0% 

Από 0ΡΙ0-1 έως 0ΡΙ0-2 10% 

Από 0ΡΙ0-2 έως 0ΡΙ0-3 25% 

μεγαλύτερη 0ΡΙ0Τ-3 50% 

Το προκύπτον μερικό άθροισμα προσαυξάνεται ανάλογα με την ει¬ 
δική κατανάλωση κάθε Βιομηχανίας. Ειδικότερα: 

ΕΙΔΙΚΗ ΚΑΤΑΝΑΛΩΣΗ ΒΙΟΜΗΧΑΝΙΑΣ ΣΥΝ/ΤΗΣ ΠΡΟΣΑΥΞΗΣΗΣ 

0 έως 3 φορές την ΕΚ της ΒΙΠΕ 0% 

3 έως 5 φορές την ΕΚ της ΒΙΠΕ 5% 

5 έως 10 φορές την ΕΚ της ΒΙΠΕ 10% 

πάνω από 10 φορές την ΕΚ της ΒΙΠΕ 12% 

6. Η κατά τα ανωτέρω τιμολόγηση - κοστολόγηση ισχύει για 
όιντληση απλώς του νερού από γεωτρήσεις και διάθεσής του χωρίς ιδιαί¬ 
τερη φυσική ή χημική επεξεργασία. Στις περιπτώσεις που απαιτείται ει¬ 
δική επεξεργασία, προστίθεται στο οινωτέρω κόστος άντλησης και δια¬ 
νομής νερού και το ειδικά υπολογιζόμενο κόστος επεξεργασίοις. Για 
οποιαδήποτε άλλη περίπτωση πλην των γεωτρήσεων (υδροληψία από 
πηγές, φράγματα κ.λπ.) υπολογίζεται το κόστος προμήθειας επεξεργα¬ 
σίας και διανομής του νερού όπως διαμορφώνεται στην ειδική εκάστοτε 
περίπτωση. 

7. Οι πραγματοποιούμενες καταναλώσεις προκύπτουν από τις ενδεί¬ 
ξεις των υδρομέτρων. Είναι όμως δυνατόν να καταλογισθούν τεκμαρτές 

καταναλώσεις βάσει ιστορικών στοιχείων σε περιπτώσεις βλάβης των 
υδρομέτρων ή παράνομης σύνδεσης (Άρθρα 4 και 7 του παρόντος κανο¬ 
νισμού). 

Άρθρο 6ο 
ΠΛΗΡΩΜΕΣ 

1.0 συνδρομητής υποχρεούται σε αποδοχή κάθε αλλαγής τιμολο¬ 
γίου που θα καθορίζεται με απόφαση της ΕΤΒΑ Α.Ε. 

2. Οι ενδείξεις των υδρομέτρων θα αναγράφονται κάθε δίμηνο, η δε 
είσπραξη του λογαριασμού της πραγματοποιηθείσας κατανάλωσης θα 
γίνεται το αργότερο σε διάστημα 30 ημερών μετά την επίδοση της σχε- 
τικής ειδοποίησης. Με τη λήξη της προθεσμίας πληρωμής η αξία του νε¬ 
ρού επιβαρύνεται με τόκους που υπολογίζονται με το εκάστοτε ιαχύον 
επιτόκιο των βραχυπροθέσμων τραπεζικών δανείων. 

3· Σε περίπτωση μη εξόφλησης από τον συνδρομητή του λογαρια¬ 
σμού εντός της προθεσμίας των 30 ημερών, η ΕΤΒΑ Α.Ε. δικαιούται να 
διακόψει την παροχή. Η διακοπή της παροχής γίνεται με αφαίρεση του 
μετρητή ή με την βοήθεια σφραγιζόμενης δικλείδας. 

4. Για οποιοδήποτε παράπονο κι αν έχει ο συνδρομητής δεν δικαιού¬ 
ται να αρνηθεί την πληρωμή του λογαριασμού. 

5. Η ΕΤΒΑ Α.Ε. υποχρεώνεται σε διάστημα ενός μήνα να εξετάσει 
οποιοδήποτε παράπονο υποβάλλεται και να επιστρέφει στον συνδρομητή 
το ποσό που ενδεχόμενα εισπράχθηκε κατά λάθος, ή να το συμψηφίσει 
με τις λοιπές κοινόχρηστες δαπάνες. 

Άρθρο 7ο 

ΠΑΡΑΝΟΜΕΣ ΣΥΝΔΕΣΕΙΣ 

1. Η ΕΤΒΑ Α.Ε. διακόπτει την παροχή νερού σε περίπτωση λα¬ 
θραίας κατανάλωσης. 

2. Η παροχή αποκαθίσταται, όταν ο συνδρομητής πληρώσει την αξία 
της λαθραίας κατανάλωσης και τους χρωστούμενους λογαριασμούς. Η 
εκτίμηση του όγκου της λαθραίας κατανάλωσης γίνεται με βάση στα¬ 
τικά στοιχεία κατανάλωσης της βιομηχανίας από τις τοπικές υπηρεσίες 
της ΕΤΒΑ Α.Ε. 

3. Η αξία του νερού που αποκτήθηκε παράνομα επιβαρύνεται με πρό¬ 
στιμο ίσο με το 50% της αξίας της παράνομης κατανάλωσης. 

4. Η υδροληψία χωρίς την παρεμβολή μετρητή θεωρείται παράνομη 
σύνδεση, εκτός εάν υπάρχει έγγραφη άδεια της ΕΤΒΑ Α.Ε. 

5. Η υδροληψία από παράνομη σύνδεση θεωρείται κλοπή νερού και 
καταγγέλλεται σύμφωνα με τα αντίστοιχα άρθρα του Ποινικού Κώδικα. 

Άρθρο 8ο 

ΔΙΑΚΟΠΗ ΤΗΣ ΠΑΡΟΧΗΣ ΤΟΥ ΝΕΡΟΥ 

1. Οι συνδρομητές δεν δικαιούνται αποζημίωσης για τη διακοπή 
κατά διαλείμματα της παροχής του νερού ή αδυναμία του υδραγωγείου 
να ικανοποιήσει το σύνολο των αναγκών των συνδρομητών, που οφείλε¬ 
ται σε περιπτώσεις ανωτέρας βίας (φυσικές καταστροφές, ξηρασία, δια¬ 
κοπές ηλεκτρικού, υπεράντληση των υδροφόρων από τρίτους), σε τυ¬ 
χαία γεγονότα ή βλάβες και γενικά σε κάθε περίπτωση μη οφειλόμενη 
σε εσκεμμένη ενέργεια ή ολιγωρία του προσωπικού της ΕΤΒΑ Α.Ε. Το 
αυτό ισχύει για την περίπτωση που οι αρμόδιες κρατικές αρχές δεν χο¬ 
ρηγήσουν τις κατά Νόμο απαιτούμενες άδειες για την εξασφάλιση των 
αναγκαίων πηγών υδροληψίας. 

2. Για την αντιμετώπιση των αιφνίδιων διακοπών του νερού, οι συν¬ 
δρομητές υποχρεούνται να αποθηκεύουν με δική τους δαπάνη νερό σε 
ποσότητα επαρκή για τις ανάγκες τους μιας ημέρας, κατ’ ελάχιστου. 

3. Ο χρόνος πλήρωσης των δεξαμενών ημερήσιας κατανάλωσης, θα 
καθορίζεται μετά από συνεννόηση με το προσωπικό της ΕΤΒΑ Α.Ε. 

Άρθρο 9ο 

ΠΥΡΟΣΒΕΣΤΙΚΟ ΔΙΚΤΥΟ 

1. Απαγορεύεται η υδροληψία από τους κρουνούς του εξωτερικού πυ¬ 
ροσβεστικού δικτύου της ΒΙ.Π.Ε. καθώς και η θραύση των ειδικά τοπο¬ 
θετημένων μολυβδοσφραγίδων. 

2. Το εσωτερικό πυροσβεστικό δίκτυο των συνδρομητών κατασκευά¬ 
ζεται με δική τους ευθύνη, σύμφωνα με τους εκάστοτε ισχύοντες κανονι- 
σμούς. Το εσωτερικό πυροσβεστικό δίκτυο των βιομηχανιών συνδέεται 
με το γενικό δίκτυο ύδρευσης μέσω υδρομετρητών. 

3. Σε περίπτωση πυρκαϊάς, και μόνο για λόγους κατάσβεσής της, 


επιτρέπεται η θραύση των μολυβδοσφραγΐδων και η χρήση του νερού 
του εξωτερικού πυροσβεστικού δικτύου της ΒΙ.ΠΕ. Ο συνδρομητής 
υποχρεούται να ειδοποιήσει την ΕΤΒΑ Α.Ε. για την ανωτέρω χρήση του 
πυροσβεστικού δικτύου σε χρονικό διάστημα μικρότερο της μιας ημέ¬ 
ρας. Η επανασφράγιση των πυροσβεστικών κρουνών θα γίνεται σε διά¬ 
στημα μικρότερο των 24 ωρών μετά την κατάσβεση της πυρκαϊάς. 

4. Σε περίπτωση αδικαιολόγητης υδροληψίας από το εξωτερικό πυ¬ 
ροσβεστικό δίκτυο της ΒΙ.Π.Ε. ή θραύσης των μολυβδοσφραγίδων, η 
ΕΤΒΑ Α.Ε. δικαιούται να επιβάλλει πρόστιμο μέχρι και διπλάσιο της 
αξίας της συνήθους μηνιαίας κατανάλωσης, όπως αυτή προκύπτει από 
ιστορικά στοιχεία. 

Άρθρο 10ο 

ΕΙΔΙΚΕΣ ΠΕΡΙΠΤΩΣΕΙΣ 

1. Εάν το δίκτυο ύδρευσης της ΒΙΠΕ δεν έχει ολοκληρωθεί, η ΕΤΒΑ 
Α.Ε. είναι δυνατόν να παραχωρήσει σε βιομηχανία, με την υπογραφή 
σύμβασης χρησιδανείου, γεώτρηση για την κάλυψη αναγκών μελλοντι¬ 
κού συνδρομητή. Μετά την ολοκλήρωση του δικτύου ύδρευσης η βιομη¬ 
χανία υποχρεούται να υδροδοτείται απ’ αυτό, η δε σύμβαση χρησιδα¬ 
νείου παύει αυτοδικαίως να ισχύει και η γεώτρηση εντάσσεται στο δί¬ 
κτυο υδροδότησης της ΒΙ.ΠΕ. 

2. Είναι δυνατόν, εφόσον αυτό κρίνεται σκόπιμο από την ΕΤΒΑ Α.Ε., 
να συνδέονται μεγάλοι καταναλωτές απ’ ευθείας με γεωτρήσεις της 
ΒΙ.ΠΕ., με παράκαμψη του γενικού δικτύου υδροδότησης. Σε αυτή την 
περίπτωση υπογράφεται ειδική σύμβαση, που ρυθμίζει ό,τι δεν προβλέε- 
πται από τον παρόντα Κανονισμό. 

Άρθρο 11ο 
ΠΑΡΑΤΗΡΗΣΕΙΣ 

1. Εάν οποιοσδήποτε προξενήσει φθορά σε τεχνικά έργα, δίκτυα κ.λπ. 
καταγγέλλεται για παράβαση άρθρων του Ποινικού Κώδικα περί φθο- 
Ρ®4 ζενης ιδιοκτησίας, με την επιφύλαξη όλων των άλλων νομίμων δι¬ 
καιωμάτων της ΕΤΒΑ Α.Ε. 

2. Εάν συνδρομητής δεν εκπληρώνει τις υποχρεώσεις του βάσει του 
παρόντος Κανονισμού, δίδεται το δικαίωμα στην ΕΤΒΑ Α.Ε. να προβεί 
σε διακοπή της παροχής νερού. 

Αθήνα, 6 Ιουνίου 1990 

Ο Διοικητής Οι Υποδιοικητές 

καθ. ΚΩΝ. ΔΡΑΚΑΤΟΣ Α. ΒΙΤΖΗΛΑΙΟΣ 

ΙΑΚ. ΓΕΩΡΓΑΝΑΣ 
Γ. ΛΥΜΠΕΡΑΚΗΣ 

Γ) 1. Η εφαρμογή του παρόντος Κανονισμού αρχίζει από την δημο¬ 
σίευσή του στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 19 Ιουλίου 1990 

Ο ΥΦΥΠΟΥΡΓΟΣ 

ΒΑΣ. ΜΑΝΤΖΩΡΗΣ 
-♦- 

Αριθ. 21402/512 (6) 

Συγκρότηση Τεχνικού Συμβουλίου στο Ταχυδρομικό Ταμιευτήριο. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Με τη 1962/2.7.90 απόφαση του Διοικητικού Συμβουλίου Ταχ. 
Ταμ/ρίου συγκροτείται, λόγω λήξεως της θητείας του, Τεχνικό Συμ¬ 
βούλιο Ταχ. Ταμιευτηρίου, που προβλέπεται από τις διατάξεις του Π.Δ. 
34/87 «για Οργανα που αποφασίζουν ή γνωμοδοτούν και ειδικές ρυθ¬ 
μίσεις σε θέματα έργων που εκτελούνται από το Ταχ. Ταμιευτήριο» 
όπως τροποποιήθηκε και συμπληρώθηκε με το Π.Δ. 88/90 και καθορί¬ 
ζεις Α) Την συγκρότηση του Τεχνικού Συμβουλίου Ταχ. Ταμιευτηρίου 
από τους: 

1. Γεώργιο Αντωνίου, Προϊστάμενο της Δ/νσης Ανάπτυξης Επικοι¬ 
νωνιών του Υπουργείου Μεταφορών και Επικοινωνιών, ως Πρόεδρο με 
αναπληρωτή του τον Βασίλειο Ζούκο, Μηχανολόγο - Ηλεκτρολόγο 
Ε.Μ.Π. μέλος του Δ.Σ. 

2. Μακρόπουλο Νικόλαο, Πολιτικό Μηχανικό, εκπρόσωπο του Τε¬ 
χνικού Επιμελητηρίου Ελλάδος, ως μέλος, με αναπληρωτή τον Μηνά 

Δημήτριο, Αρχιτέκτονα - Μηχανικό, της ίδιας Υπηρεσίας. 

3. Νασιούλα Σπυρίδωνα, εκπρόσωπο της Γ.Γ.Δ.Ε. του ΥΠΕΧΩΔΕ 
με βαθμό Α' του κλάδου ΠΕ Πολιτικών - Μηχανικών, ως μέλος, με 
αναπληρωτή τον υπάλληλο με Α' βαθμό του κλάδου ΠΕ Πολιτικών - 
Μηχανικών Κριεκούκη Δημήτριο. 

4. Κωνσταντίνο Κουφάκη, με Α' βαθμό του κλάδου ΠΕ Μηχανικών 
(ειδικότητας Πολιτικού Μηχανικού) υπάλληλο του Υπουργείου Μετα¬ 
φορών - Επικοινωνιών, ως μέλος με αναπληρωτή του τον Γεώργιο Γι- 
ώτη, υπάλληλο με Α' βαθμό του κλάδου ΠΕ Μηχανικών (ειδικότητας 
Πολιτικού Μηχανικού). 

5. Βολονάκη Μιχαήλ, με Α’ βαθμό του κλάδου ΠΕ Μηχανικών (ειδι¬ 
κότητας Μηχανολόγων - Ηλεκτρολόγων) υπάλληλο του Υπουργείου 
Μεταφορών και Επικοινωνιών, ως μέλος, με αναπληρωτή τον Δημή- 
τριο Κωτσοβόλη, με Α’ βαθμό του κλάδου ΠΕ Μηχανικών (ειδικότητας 
Μηχανολόγου - Ηλεκτρολόγου). 

6. Μαρία Αθανασάκη, υπάλληλο της Δ/νσης Τεχνικών Υπηρεσιών 
Ταχ. Ταμιευτηρίου με βαθμό Β’ κλάδου ΠΕ/ΑΡ ως γραμματέα, με 
αναπληρώτρια την Καλλιόπη Μιχαλογιαννάκη, υπάλληλο με Γ’ βαθμό 
του κλάδου ΔΕΣΕ Ταχ. Ταμιευτηρίου. 

Η θητεία των μελών του Τεχνικού Συμβουλίου είναι διετής. 

Στο Συμβούλιο τα θέματα ειαηγούνται ο Προϊστάμενος της Δ/νσης 
Τεχνικών Υπηρεσιών ή ο νόμιμος αναπληρωτής του. 

Β) Ορίζει το μέλος του Δ.Σ. Ταχ. Ταμιευτηρίου Αριστομένη Τσιρώνη, 
ως αναπληρωτή της «Προϊσταμένης Αρχής» ή της «Εποπτεύουσας Αρ¬ 
χής» ο οποίος σε περίπτωση μη υπάρξεως, απουσίας ή κωλύματος του 
Προϊσταμένου των Υπηρεσιών του Ταχ. Ταμιευτηρίου όπου υπάγεται η 
Δ/νση Τεχνικών Υπηρεσιών (Ειδικός Γραμματέας) θα εκτελεί τα σχε¬ 
τικά καθήκοντα. 


Αθήνα, 25 Ιουλίου 1990 

Με εντολή Υπουργού 
Ο Προϊστάμενος 
ΑΝΤ. ΓΕΩΡΓΙΑΔΗΣ 


-♦- 

Αριθ. 14836 (7) 

Σύσταση ίδιου νομικού προσώπου στο Ν. Εύβοιας με το όνομα «ΣΧΟ¬ 
ΛΙΚΗ ΕΠΙΤΡΟΠΗ ΤΟΥ ΔΗΜΟΤΙΚΟΥ ΣΧΟΛΕΙΟΥ ΣΤΑΥ¬ 
ΡΟΥ». 


Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρ. 187 του Δημ. και Κοιν. Κώδικα (Π.Δ. 
323/89) με τις οποίες ρυθμίζονται τα λοιπά δημοτικά και Κοινοτικά 
νομικά πρόσωπα σε συνδυασμό με τις δ/ξεις των άρθρ. 182, 183 και 
των παρ. 1, 3 & 4 του 184 αυτού. 

2. Την αριθ. 20/90 απόφαση του Κοινοτικού Συμβουλίου Σταυρού, 
αποφασίζουμε: 

1. Συνιστούμε ίδιο Νομικό Πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΣΤΑΥΡΟΥ». 

2. Σκοπός του Νομικού Προσώπου είναι η διαχείριση των πιστώσεων 
που διατίθενται για τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αναλωσίμων υλικών 
κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηρίων εγκαταστάσεων. 

Η φροντίδα για την εξεύρεση άλλων πόρων και τον εφοδιασμό των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα απαραίτητα μέσα για τη λειτουργία τους 
και γενικότερα η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας των Σχολικών μονάδων. 

3. Το Νομικό πρόσωπο διοικείται από 5/μελές Διοικητικό Συμβού¬ 
λιο που αποτελείται από: 

α) Τον εκάστοτε Πρόεδρο ή εκπρόσωπό του που ορίζεται από το Κοι¬ 
νοτικό Συμβούλιο, ως Πρόεδρο. 

β) Ένα Κοινοτικό Σύμβουλο που ορίζεται από το Κοινοτικό Συμβού¬ 
λιο. 

γ) Τον εκάστοτε Δ/ντή του Δημοτικού Σχολείου Σταυρού. 

δ) Ένα (1) εκπρόσωπο του συλλόγου γονέων και κηδεμόνων των μα¬ 


θητών του Δημοτικού Σχολείου Σταυρού, 
ε) Το Δ/ντή του Νηπιαγωγείου Σταυρού. 

4. Η θητεία του πρώτου Δ/κού Συμβουλίου λήγει με τη λήξη της πα- 
ρούσης δημοτικής περιόδου. 

Η επόμενη θητεία ακολουθεί αυτήν του Κοινοτικού Συμβουλίου. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων η υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια Αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Χαλκίδα, 19 Ιουλίου 1990 

Ο Νομάρχης 
ΝΙΚ. ΑΓΓΕΛΗΣ 

-φ- 

Αριθ. 15558 (8) 

Σύσταση ίδιου νομικού προσώπου στο Ν. Εύβοιας με το όνομα «ΣΧΟ¬ 
ΛΙΚΗ ΕΠΙΤΡΟΠΗ ΚΑΛΛΙΑΝΟΥ ΔΗΜΟΤΙΚΟΥ». 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρ. 187 του Δημ. και Κοιν. Κώδικα (Π.Δ. 
323/89) με τις οποίες ρυθμίζονται τα λοιπά δημοτικά και Κοινοτικά 
νομικά πρόσωπα σε συνδυασμό με τις δ/ξεις των άρθρ. 182, 183 και 
των παρ. 1, 3 & 4 του 184 αυτού. 

2. Την αριθ. 16/90 απόφαση του Κοινοτικού Συμβουλίου Καλλια- 
νού, αποφασίζουμε: 

1. Συνιστούμε ίδιο Νομικό Πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΚΑΛΛΙΑΝΟΥ ΔΗΜΟΤΙΚΟΥ» στην Κοινότητα Καλλιανού. 

2. Σκοπός του Νομικού Προσώπου είναι η διαχείριση των πιστώσεων 
που διατίθενται για τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αναλωσίμων υλικών 
κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηρίων εγκαταστάσεων. 

Η φροντίδα για την εξεύρεση άλλων πόρων και τον εφοδιασμό των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα απαραίτητα μέσα για τη λειτουργία τους 
και γενικότερα η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας των Σχολικών μονάδων. 

3. Το Νομικό πρόσωπο διοικείται από 5/μελές Διοικητικό Συμβού¬ 
λιο που αποτελείται από: 

α) Τον εκάστοτε Πρόεδρο της Κοινότητας. 

β) Δύο κοινοτικούς συμβούλους 1) Κρητικό Νικόλαο, 2) Κολιαβρά 
Ελευθέριο. 

γ) Τον εκάστοτε Δ/ντή του Δημοτικού Σχολείου, 
δ) Εκπρόσωπο του συλλόγου γονέων και κηδεμόνων των μαθητών. 

4. Η θητεία του πρώτου Δ/κού Συμβουλίου λήγει με τη λήξη της πα- 
ρούσης δημοτικής περιόδου. 

Η επόμενη θητεία ακολουθεί αυτήν του Κοινοτικού Συμβουλίου. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων η υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια Αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Χαλκίδα, 20 Ιουλίου 1990 

Ο Νομάρχης κ.α.α. 

Η Τμηματάρχης 
Β. ΕΥΑΓΓΕΛΑΡΑ 

- ♦- 

Αριθ. 8169 (9) 

Σύσταση στο Ν. Λασιθίου Κοινοτικού Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου Μύθων». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάζεις των άρθρων 80, 162, 187 του Π.Δ. 323/89 
(ΔΚΚ). 

2. Την αριθ. Δ4/162/28.3.89 κοινή απόφαση των Υπουργών Εσω¬ 
τερικών, Οικονομικών, Εθνικής Παιδείας και θρησκευμάτων και Περι¬ 
βάλλοντος, Χωροταξίας και Δημοσίων Έργων (ΦΕΚ 238/5.4.89 τεύ- 

Β’). 

3. Την αριθ. 15/90 απόφαση του Κοινοτικού Συμβουλίου Μύθων με 
την οποία συστήνεται Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου Μύθων», αποφασίζουμε: 

1. Συστήνουμε στην Κοινότητα Μύθων Νομού Λασιθίου ίδιο νομικό 
πρόσωπο με την επωνυμία «Σχολική Επιτροπή Δημοτικού Σχολείου 
Μύθων». 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοικείται από δμελές διοικητικό συμβούλιο 
αποτελούμενο από: 

α) Εκάστοτε πρόεδρο Κοινοτικού Συμβουλίου ως Πρόεδρο. 

β) Δύο (2) Κοινοτικούς Συμβούλους. 

γ) Το Δ/ντή του Δημοτικού σχολείου. 

δ) Εκπρόσωπο του συλλόγου γονέων και κηδεμόνων. 

4. Η θητεία του Διοικητικού Συμβουλίου ακολουθεί τη δημοτική ή 
κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. Ετήσια επιχορήγηση του δήμου ή της κοινότητας εκ δρχ. 

200 . 000 . 

β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία που αποτελείται από δύο (2) αίθουσες διδασκαλίας και 
ένα (1) γραφείο μία (1) αποθήκη και ο αυλείος χώρος του Δημοτικού 
Σχολείου. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτή απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Αγ. Νικόλαος, 13 Ιουλίου 1990 

Ο Νομάρχης κ.α.α. 

Ο Διευθύνων Τμηματάρχης 
ΕΜΜ. ΔΡΑΚΑΚΗΣ 


Αριθ. 7965 (10) 

Σύσταση στο Ν. Λασιθίου Κοινοτικού Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου Βουλωμένης». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162, 187 του Π.Δ. 323/89 
(ΔΚΚ). 

2. Την αριθ. Δ4/162/28.3.89 κοινή απόφαση των Υπουργών Εσω¬ 
τερικών, Οικονομικών, Εθνικής Παιδείας και θρησκευμάτων και Περι¬ 
βάλλοντος, Χωροταξίας και Δημοσίων Έργων (ΦΕΚ 238/5.4.89 τεύ¬ 
χος Β’). 

3. Την αριθ. 14/90 απόφαση του Κοινοτικού Συμβουλίου Μύθων με 
την οποία συστήνεται Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου Βουλωμένης», αποφασίζουμε: 

1. Συστήνουμε στην Κοινότητα Βουλωμένης Νομού Λασιθίου ίδιο νο¬ 
μικό πρόσωπο με την επωνυμία «Σχολική Επιτροπή Δημοτικού Σχο¬ 
λείου Βουλωμένης». 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από: 

α) Εκάστοτε πρόεδρο της Κοινότητας ως Πρόεδρο. 

β) Το Δ/ντή του Δημοτικού σχολείου. 

γ) Εκπρόσωπο του συλλόγου γονέων και κηδεμόνων. 

δ) Τον εκάστοτε Πρόεδρο της Συν/κής Οργάνωσης. 

ε) Ένα κοινοτικό σύμβουλο. 

4. Η θητεία του Διοικητικού Συμβουλίου ακολουθεί τη δημοτική ή 
κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. Ετήσια επιχορήγηση του δήμου ή της κοινότητας εκ δρχ. 

200.000. 

β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτή απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Αγ. Νικόλαος, 12 Ιουλίου 1990 

Ο Νομάρχης κ.α.α. 

Ο Διευθύνων Τμηματάρχης 
ΕΜΜ. ΔΡΑΚΑΚΗΣ 

- 4 - 

Αριθ. 4921 (11) 

Σύσταση στο Ν. Λασιθίου Νομικού Προσώπου με την επωνυμία «Σχο¬ 
λική Επιτροπή ΤΕΛ και ΤΕΣ Νεαπόλεως». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 93, 162, 187 του Π.Δ. 323/89 
(ΔΚΚ). 

2. Την αριθ. Δ4/162/28.3.89 κοινή απόφαση των Υπουργών Εσω- 

τερικών, Οικονομικών, Εθνικής Παιδείας και θρησκευμάτων και Περι¬ 
βάλλοντος, Χωροταξίας και Δημοσίων Έργων (ΦΕΚ 238/5.4.89 τεύ¬ 
χος Β ). 

3. Την αριθ. 61/90 απόφαση του Δημοτικού Συμβουλίου Νεαπό- 
λεως με την οποία συστήνεται Νομικό Πρόσωπο με την επωνυμία «Σχο¬ 
λική Επιτροπή ΤΕΛ και ΤΕΣ Νεαπόλεως», αποφασίζουμε: 

1. Συστήνουμε στο Νομό Λασιθίου ίδιο νομικό πρόσωπο με την επω¬ 
νυμία «Σχολική Επιτροπή ΤΕΛ και ΤΕΣ Νεαπόλεως». 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. / 

- Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέ/ρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από: 

α) Εκάστοτε Δήμαρχο ή ένα Δημοτικό Σύμβουλο που ορίζει ο Δήμαρ¬ 
χος ως Πρόεδρο. 

β) Το Δ/ντή του ΤΕΛ. 

γ) Το Δ/ντή του ΤΕΣ. 

δ) Ένα εκπρόσωπο του συλλόγου γονέων και κηδεμόνων του ΤΕΛ. 

ε) Ένα εκπρόσωπο του συλλόγου γονέων και κηδεμόνων του ΤΕΣ. 

4. Η θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. Ετήσια επιχορήγηση του δήμου εκ δρχ. 500.000. 

β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτή απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Αγ. Νικόλαος, 12 Ιουλίου 1990 

Ο Νομάρχης κ.α.α. 

Ο Διευθύνων Τμηματάρχης 
ΕΜΜ. ΔΡΑΚΑΚΗΣ 


Αριθ. 7919 (12) 

Σύσταση στο Ν. Λασιθίου Δημοτικού Νομικού Προσώπου με την επω¬ 
νυμία «Σχολική Επιτροπή Γυμνασίου - Λυκείου Νεαπόλεως». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 93, 162, 187 του Π.Δ. 323/89 
(ΔΚΚ). 

2. Την αριθ. Δ4/162/28.3.89 κοινή απόφαση των Υπουργών Εσω¬ 
τερικών, Οικονομικών, Εθνικής Παιδείας και θρησκευμάτων και Περι¬ 
βάλλοντος, Χωροταξίας και Δημοσίων Έργων (ΦΕΚ 238/5.4.89 τεύ- 

Β')· 

3. Την αριθ. 59/90 απόφαση του Δημοτικού Συμβουλίου Νεαπό¬ 
λεως με την οποία συστήνεται Νομικό Πρόσωπο με την επωνυμία «Σχο¬ 
λική Επιτροπή Γυμνασίου - Λυκείου Νεαπόλεως» αποφασίζουμε: 

1. Συστήνουμε στο Νομό Νεαπόλεως ίδιο νομικό πρόσωπο με την 
επωνυμία «Σχολική Επιτροπή Γυμνασίου - Λυκείου Νεαπόλεως». 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης,· αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από: 

α) Εκάστοτε Δήμαρχο, ένα Δημοτικό Σύμβουλο που ορίζει ο Πρόε¬ 
δρος ως Πρόεδρο. 

β) Το Δ/ντή του Λυκείου Νεαπόλεως. 

γ) Το Δ/ντή του Γυμνασίου Νεαπόλεως. 

δ) Ένα εκπρόσωπο του συλλόγου γονέων και κηδεμόνων του Γυμνα¬ 
σίου Νεαπόλεως. 

ε) Ένα εκπρόσωπο του συλλόγου γονέων και κηδεμόνων του Λυκείου 
Νεαπόλεως. 

4. Η θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. Ετήσια επιχορήγηση του δήμου εκ δρχ. 500.000. 

β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτή απουσιάζει ή 
κωλύεται από τον αντιπρόεδρο. 

Η παρούσς^να δημοσιευθεί στην Εφημερίδα της Κυβερνήσεως. 

Αγ. Νικόλαος, 12 Ιουλίου 1990 

Ο Νομάρχης κ.α.α. 

Ο Διευθύνων Τμηματάρχης 
ΕΜΜ. ΔΡΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




